**Propozície KOLORIT 2023**

**KOLORIT SLOVENSKÉHO ORNAMENTU**

**11. ročník výtvarnej súťaže v kreslení a maľovaní ornamentov**

PROPOZÍCIE

**Poslanie súťaže**:

\*rozvíjať a zachovať ľudovú ornamentiku; \*podporiť záujem kultúrnej verejnosti o túto formu umenia ako o duchovné a umelecké dedičstvo nášho národa;\*objavovať neznáme práce najvýznamnejšieho slovenského ornamentalistu Štefana Leonarda Kostelníčka (do roku 1919 Štefan Kostelničak [14.2.1900 Spišská Stará Ves - 19.9.1949 Košice]) a jeho školy.

**Cieľ súťaže:**

\*posilňovať slovenskú identitu; \*vychovávať vzťah ku kultúrnemu dedičstvu; \*vytvárať nové podnety na výtvarný prejav; \*podporovať výtvarné talenty; \*na regionálnej úrovni poskytovať priestor na prezentáciu a konfrontáciu výsledkov v ornamentálnom prejave.

**Organizátori:** Súkromné etnografické múzeum Humno, Košice, Verejná knižnica Jána Bocatia v Košiciach, (ďalej VKJB), Dom Matice slovenskej Košice

**Spoluorganizátor:** Mesto Košice

Sústreďovanie, posudzovanie, vystavovanie a vracanie výtvarných prác sa koná na rôznych miestach. Kvôli preprave a manipulácii s nimi musia byť práce ZABALENÉ v uzavretom obale a OZNAČENÉ! Inak hrozí ich zámena, poškodenie alebo strata.

Termín pre deti MŠ a žiakov I. stupňa ZŠ, ŠKD, CVČ, ZUŠ

**13. – 16. marec 2023 od 7:30 – 16:00 hod.**

Termín pre ostatných:

**20. - 23. marec 2023 od 7:30 – 16:00 hod.**

**Odberné miesto:** VEREJNÁ KNIŽNICA JÁNA BOCATIA V KOŠICIACH, HLAVNÁ 48, (2. poschodie, č. dverí 208 )

 **Vyhlásenie výsledkov súťaže, odovzdávanie diplomov, ocenení a vernisáž**

Termín**: 9.** **mája (utorok) 2023 o 15:00 hod. Výstava potrvá do 26.06.2023.**

Miesto**: VKJB, pobočka v budove Magistrátu, Trieda SNP 48/A, Košice**

Slávnostné vyhodnotenie súťaže je sprievodným podujatím osláv

**DEŇ MESTA KOŠICE 2023**

**Téma** nie je vymedzená. Základom je spracovanie slovenského ľudového ornamentu v ľubovoľnej výtvarnej technike. Autor si môže vybrať z týchto okruhov: **\***vlastný ornament;\*ornamenty z regiónu;\*ornamenty z tvorby Št. L. Kostelníčka (jeho školy) a iných slovenských umelcov.

**Podmienky účasti**

\*Do súťaže je možné prihlásiť výtvarné práce jednotlivcov i spoločné práce detí MŠ, žiakov ZŠ, ZUŠ, CVČ, študentov SŠ a dospelých z Košíc. Jedna organizácia môže poslať **najviac päť prác** z jednej kategórie; jednotlivec jednu prácu.

Všetky výtvarné práce evidujeme. Na zadnej strane musia byť označené štítkom –slúži ako prihláška - s údajmi:meno a priezvisko autora; ročník /vek; názov diela; pripravujúci pedagóg: e-mail a telefón; adresa školy, e-mail a telefón školy; riaditeľ školy:e-mail a telefón. V kategórii D: meno a priezvisko, vek; názov diela; adresa bydliska/organizácie, súkromný e-mail a telefón.

**Upozornenie**

Do súťaže nebudú prijaté práce z oblasti priemyselného dizajnu, diplomové a ročníkové práce študentov škôl s výtvarným zameraním.

**Súťažné kategórie**

**Kategória A:** deti MŠ (prácu nakreslí, predkreslí dospelý, dieťa vyplňuje, vystrihuje, nalepuje, vykladá plochu - podľa použitej výtvarnej techniky).

**Kategória B1:** žiaci 1. - 3. triedy I. stupňa ZŠ;ŠKD; CVČ; ZUŠ

**Kategória B2:** žiaci 4. - 6. triedy ZŠ; ŠKD; CVČ; ZUŠ

**Kategória B3:** **žiaci** 7. - 9. triedy II. stupňa ZŠ; ŠKD; CVČ; ZUŠ

**Kategória C:** študenti stredných škôl,

**Kategória D:** dospelí (študenti, pedagógovia, dôchodcovia) bez vekového obmedzenia.

**Kritéria hodnotenia**

\*Hodnotené budú výtvarné diela formátu A4 – A3. Väčšie alebo menšie formáty nebudú hodnotené. Odporúčané spracovanie súťažných prác: kresba, maľba, grafika, fotografia a počítačová grafika.

\*Základným kritériom hodnotenia prác je ich primeraná umelecká kvalita a originálnosť. Hodnotí sa estetické a kompozičné spracovanie námetu, prístup k téme, náročnosť použitej techniky, farebná harmónia, precíznosť a Kostelníčkove princípy slovenského ornamentu: rytmus, proporcionalita, kontrast, symetria.

**Odborná porota**

\*Členov odbornej hodnotiacej poroty menujú organizátori súťaže. Porotcovia udelia v každej kategórii ocenenia: Cena Domu Matice slovenskej v Košiciach; Cena Súkromného etnografického múzea HUMNO; Čestné uznanie; 3., 2., 1. miesto v každej kategórii; Cena generácií; Cena riaditeľa Domu Matice slovenskej v Košiciach. Cena verejnosti

\*Členovia poroty majú právo niektorú z cien neudeliť.

\*Diplomy a vecné odmeny budú zabezpečené z prostriedkov organizátorov súťaže i súkromných darcov.

**Výsledky súťaže**

Výsledky súťaže budú zverejnené v médiách, v ktorých boli zverejnené propozície súťaže a na webovej stránke Súkromného etnografického múzea HUMNO, Verejnej knižnice Jána Bocatia v Košiciach a Matice slovenskej v Košiciach.

Vybavuje: Ing. Beatrica Korfantová: muzeumhumno@gmail.com; 0915 847 189;

*Prosíme o dodržanie termínov odovzdania prác. Termíny a odberné miesto- podľa kategórií - sú uvedené vyššie. Termíny a miesto prevzatia/vrátenia všetkých súťažných prác -po ukončení výstavy vo VEREJNEJ KNIŽNICI JÁNA BOCATIA, pobočka v budove Magistrátu, Trieda SNP 48/A v Košiciach - budú oznámené na vernisáži 9. mája 2023 a elektronickou poštou.*